CELEX: 32019D1332
Language: fi
Date: 2019-06-25 00:00:00
Title: Neuvoston päätös (EU) 2019/1332, annettu 25 päivänä kesäkuuta 2019, Euroopan unionin ja Gambian tasavallan välisen kestävää kalastusta koskevan kumppanuussopimuksen ja kyseisen kumppanuussopimuksen täytäntöönpanosta tehdyn pöytäkirjan allekirjoittamisesta unionin puolesta ja niiden väliaikaisesta soveltamisesta

8.8.2019   
               
               
                  FI
               
               
                  Euroopan unionin virallinen lehti
               
               
                  L 208/1
               
            
         NEUVOSTON PÄÄTÖS (EU) 2019/1332,
         annettu 25 päivänä kesäkuuta 2019,
         Euroopan unionin ja Gambian tasavallan välisen kestävää kalastusta koskevan kumppanuussopimuksen ja kyseisen kumppanuussopimuksen täytäntöönpanosta tehdyn pöytäkirjan allekirjoittamisesta unionin puolesta ja niiden väliaikaisesta soveltamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 5 kohdan kanssa,
         ottaa huomioon Euroopan komission ehdotuksen,
         ottaa huomioon komission suosituksen ja neuvoston päätöksen luvan antamisesta aloittaa neuvottelut,
         sekä katsoo seuraavaa:
         
                     (1)
                  
                  
                     Komissio on neuvotellut unionin puolesta Euroopan unionin ja Gambian tasavallan välisen kestävää kalastusta koskevan kumppanuussopimuksen, jäljempänä ’kumppanuussopimus’, ja pöytäkirjan kumppanuussopimuksen täytäntöönpanosta, jäljempänä ’pöytäkirja’. Kumppanuussopimus ja pöytäkirja parafoitiin 19 päivänä lokakuuta 2018.
                  
               
                     (2)
                  
                  
                     Kumppanuussopimuksella kumotaan Euroopan talousyhteisön ja Gambian tasavallan hallituksen välinen Gambian rannikon edustalla harjoitettavaa kalastusta koskeva sopimus (1), joka tuli voimaan 2 päivänä kesäkuuta 1987.
                  
               
                     (3)
                  
                  
                     Pöytäkirjan tavoitteena on antaa unionille ja Gambialle mahdollisuus tehdä tiiviimpää yhteistyötä kestävän kalastuspolitiikan ja kalavarojen vastuullisen hyödyntämisen edistämiseksi Gambian vesillä.
                  
               
                     (4)
                  
                  
                     Kumppanuussopimus ja pöytäkirja olisi allekirjoitettava. Sen varmistamiseksi, että unionin alukset voivat aloittaa kalastustoiminnan ripeästi, kumppanuussopimusta ja pöytäkirjaa olisi sovellettava niiden voimaantuloa varten tarvittavien menettelyjen päätökseen saattamiseen asti väliaikaisesti niiden allekirjoittamisesta lukien,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Annetaan lupa allekirjoittaa Euroopan unionin ja Gambian tasavallan välinen kestävää kalastusta koskeva kumppanuussopimus ja pöytäkirja Euroopan unionin ja Gambian tasavallan välisen kestävää kalastusta koskevan kumppanuussopimuksen täytäntöönpanosta unionin puolesta sillä varauksella, että kyseisten asiakirjojen tekeminen saatetaan päätökseen.
            Kumppanuussopimuksen ja pöytäkirjan tekstit on liitetty tähän päätökseen.
         
         
            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa kumppanuussopimus ja pöytäkirja unionin puolesta.
         
         
            3 artikla
            Kumppanuussopimusta sovelletaan sen 14 artiklan mukaisesti sen voimaantuloa varten tarvittavien menettelyjen päätökseen saattamiseen asti väliaikaisesti sen allekirjoittamisesta lukien. (2)
            
         
         
            4 artikla
            Pöytäkirjaa sovelletaan sen 13 artiklan mukaisesti sen voimaantuloa varten tarvittavien menettelyjen päätökseen saattamiseen asti väliaikaisesti sen allekirjoittamisesta lukien. (3)
            
         
         
            5 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 25 päivänä kesäkuuta 2019.
            
               
                  Neuvoston puolesta
               
               
                  Puheenjohtaja
               
               A. ANTON
            
         
         
            (1)  EYVL L 146, 6.6.1987, s. 3.
         
            (2)  Neuvoston pääsihteeristö julkaisee päivän, josta alkaen kumppanuussopimusta sovelletaan väliaikaisesti, Euroopan unionin virallisessa lehdessä.
         
            (3)  Neuvoston pääsihteeristö julkaisee päivän, josta alkaen pöytäkirjaa sovelletaan väliaikaisesti, Euroopan unionin virallisessa lehdessä.